د مصر سیاسي اړی گړی سنگین، پوځ په صدر مرسي د سفر پابندي لگولې
څیړونکې مصر کې د سیاسي کړکیچ په مهال د پوځ فعالیت پوځي لخوا د حکومت نسکوریدل یا کودتتا بولي. تجزیه کاره لیډیا خلیل چې د اسټریلین سټریټیجک پالیسی انسټیټیوټ تجزیه کاره ده وايي دا په حقیقېت کې هم پوځي بغاوت دی او د مصر پوځ حالات د خپلې گټې لپاره د استعمالولو مهارت لري
هیواد کې د سیاسي اړې گړي د سنگینیدو په مهال پوځ په صدر محمد مورسي او د هغه په یو شمیر اتحادیانو د سفر پابندي لگولې ده او سرښار قاهره کې يي په اهمو ودانیو او لارو کوڅو پوځي عسکر پرځائې کړی شوي دي. قاهرې نه د امریکې ایسوسې ایټډ پریس ای پې خبري اداره خپل رپورټ کې وايي ښار کې د پوځ پرځائی کیدولو نه داسې ښکاره کیږي چې د صدر مورسي لپاره د ټاکلی شوي مهلت یا نیټې د ختمیدو سره سم به پوځ ښاغلی مورسي د واک نه لرې کړي. پوځ د صدر مورسي لپاره د شورو د ورځ د مازیگر پنځه ؤ بجو پورې نیټه ټاکلی وه چې مخالفینو سره دې هیواد کې د هغه خلاف راپورته شوي مخالفت لمځنه وړلو په خاطر څه جور جاړی وکړي. د مصر پوځ ویلي چې د پوځ په وینا د ترهگرو او بې وقوفو په مقابله کې د هیواد دفاع کوي. په فیس بک د اخیرۍ گنټو په عنوان خپل پیغام د پوځ مشر عبدالفتح السیسي ویلي پوځ لپاره به مرگ ډیر دعزت خبره وي په ځائې ددې چې د مصر اولس ویره او یا دړکه محسوس کړي. بلخوا صدر مورسي مخالفینو سره د جوړ جاړي لپاره د پوځ مهلت رد کړی دی. قام ته په ټیلې وژن خپله وینا کې صدر محمد مورسي وویل هغه به د هغه استعفا لپاره د مخالفینو غوښتنې نه مني او د خپل سر په بدل به د ائین د دفاع کوي. هغه په پوځ هم غږ وکړو چې د هیواد په سیاسي کړکیچ کې د لاس وهنې نه ډډه وکړي. د ښاغلي مورسي خلاف مظاهرو کې گڼ شمیر خلک مړه شوي دي. مخالفین وايي د صدر مورسي حکومت هیواد کې اقتصادي کړکیچ ختمولو کې ناکامه شوی دی او په هغه د سیکولر عناصرو د حقوقو ختمولو الزام هم لگوي. د امریکې صدر براک اوباما په صدر مورسي غږ کړې چې د حزب اختلاف اندیښنې دې په پام کې ونیسي. څیړونکې مصر کې د سیاسي کړکیچ په مهال د پوځ فعالیت پوځي لخوا د حکومت نسکوریدل یا کودتتا بولي. تجزیه کاره لیډیا خلیل چې د اسټریلین سټریټیجک پالیسی انسټیټیوټ تجزیه کاره ده وايي دا په حقیقېت کې هم پوځي بغاوت دی او د مصر پوځ حالات د خپلې گټې لپاره د استعمالولو مهارت لري.